ai4bharat/Pralekha huggingface dataset:
শিল্পওবাণিজ্যমন্ত্রক
টিআরআইপিএস মকুবের ক্ষেত্রে মার্কিন যুক্তরাষ্ট্রের সমর্থন প্রসঙ্গে বিবৃতি
নতুন দিল্লি, ৬ মে, ২০২১
বিশ্বব্যাপী স্বাস্থ্য সঙ্কট এবং কোভিড-১৯ মহামারী মোকাবিলায় ভারত ও দক্ষিণ আফ্রিকা ২০২০-র ২ অক্টোবর বিশ্ব বাণিজ্য সংস্থার  কাছে টিআরআইপিএস সংক্রান্ত চুক্তির নিয়ম-নীতি সরল করার জন্য প্রস্তাব দেয়। উদ্দেশ্য ছিল উন্নয়নশীল দেশগুলিতে টিকা ও ওষুধপত্র সুলভে দ্রুত সরবরাহ নিশ্চিত করা। ভারত এবং সমমনোভাবাপন্ন দেশগুলির এই ইতিবাচক প্রচেষ্টার ফল স্বরূপ বিশ্ব বাণিজ্য সংস্থার কাছে টিআরআইপিএস চুক্তি সংক্রান্ত নিয়ম-নীতি শিথিল করার বিষয়টিতে ১২০টিরও বেশি দেশ সমর্থন জানিয়েছে।
মার্কিন রাষ্ট্রপতি মিঃ বাইডেনের সঙ্গে গত ২৬ এপ্রিল ফোনে কথা বলার সময় প্রধানমন্ত্রী শ্রী মোদী তাঁকে সমগ্র মানব জাতির স্বার্থে বিশ্ব বাণিজ্য সংস্থায় ভারতের এই উদ্যোগ সম্পর্কে অবহিত করেন।
মার্কিন সরকার ভারতের এই প্রয়াসকে সমর্থন জানানোর যে কথা ৫ মে ঘোষণা করেছে, আমরা তাকে স্বাগত জানাই। আমরা আশাবাদী যে সর্বসম্মত ভিত্তিতে বিশ্ব বাণিজ্য সংস্থা দ্রুত টিআরআইপিএস সংক্রান্ত চুক্তির নিয়ম-নীতিগুলি শিথিল করবে এবং এ সংক্রান্ত শুল্ক মকুব করবে। কোভিড-১৯ টিকা এবং অত্যাবশ্যকীয় চিকিৎসা সামগ্রীর উৎপাদন বাড়াতে এবং সুলভে সময়মত যোগানের ক্ষেত্রে বিশ্ব বাণিজ্য সংস্থার এই উদ্যোগ গুরুত্বপূর্ণ হয়ে উঠবে।
SDG/BD/AS
(Visitor Counter : 135
প্রধানমন্ত্রীরদপ্তর
জাপানে সামুদ্রিক ঘূর্ণিঝড় হাগিবিস – এর দরুণ জীবনহানিতে প্রধানমন্ত্রীর শোক পকাশ
জাপানের এই কঠিন সময়ে পাশে রয়েছে ভারত
নয়াদিল্লি, ১৩ অক্টোবর, ২০১৯
প্রধানমন্ত্রী শ্রী নরেন্দ্র মোদী জাপানে সামুদ্রিক ঘূর্ণীঝড় হাগিবিস – এর দরুণজীবনহানিতে গভীর শোক প্রকাশ করেছেন। তিনি বলেছেন, “জাপানে প্রবল বিধ্বংসী সামুদ্রিক ঘূর্ণিঝড় হাগিবিস – এর দরুণ জীবনহানিতে সকল ভারতবাসীর পক্ষ থেকে আমি সমবেদনা জানাই। এই প্রাকৃতিক বিপর্যয়জনিত ক্ষয়ক্ষতি ও ধ্বংসের প্রভাব জাপান দ্রুত কাটিয়ে উঠুক। আমি নিশ্চিত যে, জাপানের মানুষের প্রস্তুতি ও অদম্য প্রাণশক্তি এবং আমার বন্ধু শিনজো আবে-র সুদক্ষ নেতৃত্ব বিপর্যয় পরবর্তী সমস্যা দ্রুত ও কার্যকরভাবে মেটাতে সক্ষম হয়ে উঠবে। প্রাকৃতিক বিপর্যয়ের প্রেক্ষিতে জাপানের প্রস্তুতি অত্যন্ত সুবিদিত। কঠিন এই সময়ে ভারত জাপানের পাশে রয়েছে। পূর্ব-নির্ধারিত সূচি অনুযায়ী, জাপান সফরে যাওয়া ভারতীয় নৌ-বাহিনীর কর্মীরা অবিলম্বে সাহায্যের জন্য প্রস্তুত”।
CG/BD/SB
(Visitor Counter : 51
রাষ্ট্রপতিরসচিবালয়
শ্রী অটল বিহারী বাজপেয়ীর প্রয়াণে শোক জ্ঞাপন করে, শ্রীমতী নমিতা কাউল ভট্টাচার্য’কে রাষ্ট্রপতির লিখিত বার্তা
নয়াদিল্লি, ১৭ আগস্ট, ২০১৮
ভারতের রাষ্ট্রপতি শ্রী রাম নাথ কোবিন্দ, প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণে শোক জ্ঞাপন করে শ্রীমতী নমিতা কাউল ভট্টাচার্য’কে এক লিখিত বার্তা পাঠিয়েছেন। এই বার্তায় রাষ্ট্রপতি বলেছেন :
“শ্রী অটল বিহারী বাজপেয়ীর প্রয়াণে আমার শোক জ্ঞাপন করি। এই গভীর দুঃখের মুহূর্তে আপনার ও পরিবারের অন্যান্য সদস্যদের আমি আমার আন্তরিক সমবেদনা জানাই। অটলজির মৃত্যু নিশ্চিতভাবেই আপনার ও পরিবারের অন্যান্যদের জন্য এক ব্যক্তিগত ক্ষতি আমার জন্যও তা এক ব্যক্তিগত ক্ষতি। তাঁর খ্যাতি ও মর্যাদাই আমাকে জনজীবনে আকৃষ্ট করেছে, আমি আইন পেশা ত্যাগ করেছিলাম তাঁর সহকর্মী হওয়ার জন্যই। তাঁর সঙ্গে কাজ করার এক অবিস্মরণীয় অভিজ্ঞতা আমার হয়েছে। বহু বছর পর, ভারতের রাষ্ট্রপতি নির্বাচিত হয়ে আমি যখন তাঁর সঙ্গে সাক্ষাৎ করতে গিয়েছিলাম, তখন তিনি শয্যাশায়ী। কিন্তু তাঁর চোখের দৃষ্টিতেই তিনি আমায় চিনতে পেরেছিলেন। আমি তাঁর নিঃশব্দ আশীর্বাদ অনুভব করেছিলাম।
অটলজির প্রয়াণ সারা দেশের লক্ষ লক্ষ পরিবারে অনুভূত হয়েছে। তিনি আমাদের অত্যন্ত প্রিয় প্রধানমন্ত্রী, অন্য মাপের জাতীয় নেতা এবং আধুনিক ভারতের এক রাষ্ট্রনায়ক ছিলেন। তাঁর দীর্ঘ কর্মজীবনে নানাভাবে তিনি বহু মানুষের জীবনকে ছুঁয়ে গেছেন। একজন স্বাধীনতা সংগ্রামী হিসাবে, একজন বিদ্বজ্জন হিসাবে, একজন লেখক ও কবি হিসাবে, একজন সংসদবেত্তা হিসাবে, একজন প্রশাসক এবং সর্বোপরি একজন প্রধানমন্ত্রী হিসাবে তিনি বহু মানুষের জীবনে প্রভাব রেখে গেছেন। তিনি ভারতীয় রাজনীতির সত্যিকরের নবচেতনার এক ব্যক্তিত্ব ছিলেন।
ভারতের প্রধানমন্ত্রী হিসাবে অটলজি চাপের মধ্যেও সুন্দরভাবে কাজ করার এবং কঠিন পরিস্থিতিতে দৃঢ় নেতৃত্বদানের জন্য উদাহরণ হয়ে আছেন। ১৯৯৮ সালের পোখরানে পরীক্ষামূলক পারমাণবিক বিস্ফোরণ, ১৯৯৯ সালের কার্গিল সমস্যা, তাঁর সরকারের আনা অর্থনৈতিক পরিবর্তন এবং বৃদ্ধি ও উন্নয়নের পথে তিনি আমাদের দেশের জাতীয় আয়কে এগিয়ে নিয়ে গেছেন – তাঁর প্রধানমন্ত্রীত্বের মেয়াদ ছিল বিভিন্ন সাফল্য অর্জনে সমৃদ্ধ। ২০১৫ সালে তাঁকে ভারতরত্ন প্রদান করে সঠিকভাবে তাঁর প্রতি ভারতের ভালোবাসা ও কৃতজ্ঞতা প্রদর্শন করা হয়েছে। এই বিশাল হৃদয়ের মানুষটির এবং জীবনের থেকে এগিয়ে থাকা নেতার অনুপস্থিতি কেবলমাত্র ভারতেই নয়, সমগ্র বিশ্বেই অনুভূত হবে।
রাষ্ট্রপতি আরও একবার এই বার্তায় হৃদয়ের গভীর থেকে অটলজির অগণিত বন্ধু ও গুণমুগ্ধদের প্রতি শোক ব্যক্ত করেছেন। এই অপূরণীয় ক্ষতি সহ্য করার ক্ষমতা ও সাহস যেন সর্বশক্তিমান ঈশ্বর তাঁকে এবং পরিবারের অন্যান্য সদস্যদের দেন – রাষ্ট্রপতি এই আশা প্রকাশ করেছেন”।
CG/PB/SB……
(Visitor Counter : 119
ইস্পাতমন্ত্রক
দেশীয় ইস্পাত তৈরির ক্ষমতা দ্বিগুণ হয়েছে
নতুন দিল্লি, ০৭ ফেব্রুয়ারি, ২০২২
২০৩০-৩১ সালের মধ্যে দেশে বার্ষিক ইস্পাত উৎপাদন ক্ষমতা ৩০০ মেট্রিক টনে পৌঁছবে বলে আশা করা যাচ্ছে। দেশে বর্তমানে বার্ষিক ইস্পাত উৎপাদন ক্ষমতা ১৪৪ মেট্রিক টন। জাতীয় ইস্পাত নীতি, ২০১৭-র লক্ষ্য হলো ইস্পাত উৎপাদনকারীদের নীতিগতভাবে সহায়তা এবং নির্দেশ প্রদানের মাধ্যমে এই উদ্দেশ্য অর্জনের জন্য অনুকূল পরিবেশ সৃষ্টি করা। এই ক্ষেত্রকে অগ্রাধিকার দিয়ে ভারতে ২০২০-২১ সালে উৎপাদন খাতে যে ৪০ শতাংশ বিনিয়োগ করা হয়েছে, তার মধ্যে বেশিরভাগই ইস্পাত ক্ষেত্রে যুক্ত সংস্থাগুলি রয়েছে। দেশে ইস্পাত উৎপাদন এবং ব্যবহার বৃদ্ধি ও ইস্পাত আমদানির উপর হ্রাস টানতে মন্ত্রক বেশ কিছু উদ্যোগ গ্রহণ করেছে। ভারতে তৈরি ইস্পাত সংগ্রহের বিষয়ে প্রচারের জন্য দেশীয়ভাবে তৈরি লোহা ও ইস্পাত পণ্য  নীতির বিজ্ঞপ্তি প্রকাশ করা হয়েছে। দেশীয়ভাবে উৎপাদিত স্ক্র্যাপের ব্যবহার বৃদ্ধির জন্য ইস্পাত স্ক্র্যাপ পুনর্ব্যবহার নীতির বিষয়েও বিজ্ঞপ্তি জারি করা হয়েছে। পাশাপাশি ইস্পাত ক্ষেত্রের জন্য উৎপাদন সংযুক্ত উৎসাহদান প্রকল্পে ৬ হাজার ৩২২ কোটি টাকা বরাদ্দ করা হয়েছে। যৌথ পরিকল্পনা কমিটি এবং ইস্পাত মন্ত্রক ইস্পাত ক্ষেত্রের উন্নয়ন ও বৃদ্ধির জন্য বিভিন্ন পরিকাঠামো খাতে ইস্পাতের ব্যবহার বৃদ্ধির লক্ষ্যে একটি রোডম্যাপ তৈরি করেছে। ইস্পাত মন্ত্রক ২০২০ সালের ফেব্রুয়ারিতে নতুন দিল্লি, মুম্বাই এবং ভুবনেশ্বরে কর্মশালার আয়োজন করেছে। ২০২২ সালের জানুয়ারিতে অর্থ মন্ত্রক, জাপানের বাণিজ্য ও শিল্প মন্ত্রকের সহযোগিতায় জাপানি বিশেষজ্ঞদের উপস্থিতিতে ‘অর্থনীতির বিকাশে ইস্পাতের ব্যবহার – আবাসন ও নির্মাণ ক্ষেত্র’ শীর্ষক বিষয়ের উপর আলোচনা সভার আয়োজন করা হয়। আবাসন ও নির্মাণ ক্ষেত্র এবং অসামরিক বিমান চলাচল ক্ষেত্রে ইস্পাতের ব্যবহার বৃদ্ধির জন্য ২০২০ সালের আগস্টে আবাসন ও নগর বিষয়ক মন্ত্রক এবং অসামরিক বিমান চলাচল মন্ত্রকের সহযোগিতায় এই কর্মশালা আয়োজিত হয়। গ্রামীণ ভারতে দেশীয় ইস্পাতের ব্যবহার বৃদ্ধির জন্য ২০২০ সালের অক্টোবরে গ্রামোন্নয়ন মন্ত্রক, কৃষি ও কৃষক কল্যাণ মন্ত্রক, পশুপালন বিভাগ এবং খাদ্য প্রক্রিয়াকরণ ও শিল্প মন্ত্রকের সহযোগিতায় একটি কর্মশালা অনুষ্ঠিত হয়। এমনকি আবাসন ও নগর বিষয়ক মন্ত্রক, দক্ষতা উন্নয়ন মন্ত্রক, ইস্পাত মন্ত্রক, কারিগরি শিক্ষা প্রতিষ্ঠান এবং শিল্প সংস্থা থেকে সদস্যদের নিয়ে একটি যৌথ কার্যকরি গোষ্ঠী গঠন করা হয়েছে। আবাসন ও নির্মাণ ক্ষেত্রে ইস্পাতের ব্যবহারের বিষয়ে উৎসাহ যোগাতেই এই কার্যকরি গোষ্ঠী গঠন করা হয়। পাশাপাশি ইস্পাত মন্ত্রক আইআইটি, সড়ক পরিবহণ ও মহাসড়ক মন্ত্রক এবং শিল্প বিশেষজ্ঞদের নিয়ে একটি কমিটিও গঠন করেছে।
রাজ্যসভায় আজ এক প্রশ্নের লিখিত জবাবে একথা জানিয়েছেন কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং।
CG/SS/SKD/
(Visitor Counter : 90
প্রতিরক্ষামন্ত্রক
বাংলাদেশের নৌসেনা প্রধান অ্যাডমিরাল ঔরঙ্গজেব চৌধুরীর ভারত সফর
নয়াদিল্লি, ১০ ডিসেম্বর, ২০১৯
বাংলাদেশের নৌসেনা প্রধান অ্যাডমিরাল ঔরঙ্গজেব চৌধুরী ৭ থেকে ১২ ডিসেম্বর পর্যন্ত ভারত সফরে রয়েছেন। ভারত ও বাংলাদেশের মধ্যে দ্বিপাক্ষিক সম্পর্ককে দৃঢ় করার লক্ষ্যে তাঁর এই ভারত সফর। এরফলে দুই দেশের মধ্যে নৌ সহযোগিতার নতুন দিগন্ত উন্মোচিত হবে।
বাংলাদেশের নৌসেনা প্রধান ভারত সফরে এদেশের নৌসেনা প্রধান অ্যাডমিরাল করমবীর সিং-এর সঙ্গে দ্বিপাক্ষিক বৈঠক করবেন। পাশাপাশি, ভারতীয় স্বশস্ত্র বাহিনীর বরিষ্ঠ আধিকারিকদের সঙ্গেও বৈঠকের কর্মসূচি রয়েছে বাংলাদেশের নৌসেনা প্রধানের।
যৌথ মহড়া, নৌ মহড়া, প্রশিক্ষণ, হাইড্রোগ্রাফি কোয়াপারেশন এবং ইন্ডিয়ান ওশিয়ান নেভাল সিম্ফোজিয়াম, মিলান ২০২০ বিষয়ে আলোচনাও হবে তাঁর সফরকালে।
বাংলাদেশের নৌসেনা প্রধান ঔরঙ্গজেব চৌধুরী দিল্লি সফরের পাশাপাশি, কোচি, ভাইজাগ এবং কলকাতাতেও ভারতীয় শিপ ইয়ার্ডস পরিদর্শন করবেন এবং বিভিন্ন নৌ আধিকারিকদের সঙ্গে বৈঠক করবেন।
SSS/SS/NS
(Visitor Counter : 40
স্বরাষ্ট্র মন্ত্রক
জাতীয় নিরাপত্তা বাহিনী এনএসজি-র ৩৫তম প্রতিষ্ঠা দিবস উদযাপন অনুষ্ঠানে প্রধান অতিথি হিসাবে পৌরহিত্য করলেন কেন্দ্রীয় স্বরাষ্ট্র মন্ত্রী শ্রী অমিত শাহ্
নয়াদিল্লি, ১৫ অক্টোবর, ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ্ আজ গুরুগ্রামের মানেসরে জাতীয় নিরাপত্তা বাহিনী এনএসজি-র সদর দপ্তরে বাহিনীর ৩৫তম প্রতিষ্ঠা দিবস উদযাপন অনুষ্ঠানে প্রধান অতিথি হিসাবে যোগ দেন। অনুষ্ঠানে যে কোনও ধরনের জঙ্গী তৎপরতা ঠেকাতে এনএসজি-র নিপুণ দক্ষতার নিদর্শন শ্রী শাহ্ প্রত্যক্ষ করেন।
শ্রী শাহ্ বাহিনীর শহীদ জওয়ানদের শ্রদ্ধা জানিয়ে বলেন, যে কোনও ধরনের সন্ত্রাসবাদের মোকাবিলায় ও দেশের স্বার্থ সুরক্ষায় বাহিনীর দক্ষতা অতুলনীয়। এনএসজি-র ভূমিকায় গর্ব ও আস্থা প্রকাশ করে তিনি জানান, বাহিনী সর্বদাই ‘সর্বত্র, সর্বোত্তম ও সুরক্ষা’ – এই তিনটি মূল মন্ত্রকে সামনে রেখে পরিচালিত হয়েছে। সন্ত্রাসবাদকে যে কোনও আধুনিক সমাজের কাছে বড় বিপদ বলে চিহ্নিত করে শ্রী শাহ্ বলেন, মানুষের অগ্রগতি ও উন্নয়নে সন্ত্রাস বড় বাধা হয়ে উঠেছে। ভারত দীর্ঘ সময় ধরে সীমান্ত পারের সন্ত্রাসের মোকাবিলা করে আসছে। সন্ত্রাসের মোকাবিলায় মোদী সরকারের নীতি হ’ল – সন্ত্রাসের বিরুদ্ধে কোনও রকম সহনশীলতা না দেখানো। জঙ্গী আক্রমণ থেকে জাতির সুরক্ষায় এনএসজি সম্পূর্ণ দক্ষ ও উপযুক্ত বলেও শ্রী শাহ্ অভিমত প্রকাশ করেন।
সীমান্ত পারের সন্ত্রাস রুখতে ভারত নির্ণায়ক লড়াইয়ে অবতীর্ণ সন্ত্রাসের মোকাবিলায় মোদী সরকারের নীতি হ’ল – সন্ত্রাসের বিরুদ্ধে কোনও রকম সহনশীলতা না দেখানো। জঙ্গী আক্রমণ থেকে জাতির সুরক্ষায় এনএসজি সম্পূর্ণ দক্ষ ও উপযুক্ত বলেও শ্রী শাহ্ অভিমত প্রকাশ করেন।
2
সীমান্ত পারের সন্ত্রাস রুখতে ভারত নির্ণায়ক লড়াইয়ে অবতীর্ণ হয়েছে উল্লেখ করে শ্রী শাহ্ কাশ্মীরে শান্তি ও স্থিতিশীলতা পুনঃপ্রতিষ্ঠায় সংবিধানের ৩৭০ নম্বর ধারা বাতিলের ক্ষেত্রে মোদী সরকারের সাহসী পদক্ষেপের কথা তুলে ধরেন। তিনি বলেন, শ্রী শাহ্ দেশের অভ্যন্তরীণ নিরাপত্তা বজায় রাখার ক্ষেত্রে ভারতীয় কমান্ডোদের গুরুত্বপূর্ণ ভূমিকার কথাও উল্লেখ করেন। ভারতে সন্ত্রাস নির্মূলকরণে এনএসজি-র নির্ণায়ক ভূমিকা অব্যাহত থাকবে বলেও শ্রী শাহ্ আশা প্রকাশ করেন। বর্তমান সময়ে অচিরাচরিত লড়াইয়ের কথা উল্লেখ করে শ্রী শাহ্ বলেন, এনএসজি অক্ষরধাম জঙ্গীহানা থেকে শুরু করে মুম্বাইয়ে ২৬/১১ জঙ্গী আক্রমণ, পাঠানকোট বিমানঘাঁটি বা অপহরণ দমনের মতো কাজ ছাড়াও একাধিক বোমা নিষ্ক্রিয়করণ অভিযানেও নিজেদের দক্ষতার প্রমাণ রেখেছে। এনএসজি-র এই দক্ষতাই সাধারণ মানুষের মনে এই আস্থা গড়ে তুলেছে যে তারা নিরাপদ পরিবেশেই রয়েছেন। শ্রী শাহ্ বলেন, বাহিনীর কমান্ডোদের সাহসিকতা ও দেশাত্মবোধের কাছে কোনও অস্ত্রশস্ত্রই যথেষ্ট নয়। বাহিনীর বিভিন্ন কাজকর্মের কথা উল্লেখ করে শ্রী শাহ্ জানান, একদিকে এই বাহিনীর আধিকারিকরা যেমন অন্যান্য দেশের স্পেশাল ফোর্সগুলির সঙ্গে মহড়া ও রণকৌশল আদান-প্রদান কর্মসূচিতে অংশ নিয়েছে, অন্যদিকে তেমনই স্বচ্ছ ভারত অভিযানের মতো পরিবেশ সুরক্ষার প্রয়াসগুলিতেও সামিল হয়েছে। মাউন্ট এভারেস্টে জাতীয় পতাকা উত্তোলনের জন্য তিনি বাহিনীর অভিযাত্রী দলের প্রশংসা করেন।
এই উপলক্ষে শ্রী শাহ্ এনএসজি কমান্ডো ও প্রয়াত জওয়ানদের পরিবারের হাতে সাহসিকতা ও দৃষ্টান্তমূলক সেবার জন্য পদক তুলে দেন।
CG/BD/SB
(Visitor Counter : 57
সড়কপরিবহণওমহাসড়কমন্ত্রক
স্টকহোমে সড়ক নিরাপত্তা সম্পর্কিত তৃতীয় উচ্চস্তরীয় বিশ্ব সম্মেলনে নীতিন গড়করি ভারতের প্রতিনিধিত্ব করবেন
নয়াদিল্লি, ১৭ ফেব্রুয়ারি, ২০২০
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি আজ স্টকহোমে পৌঁছেছেন। তিনি সেখানে সড়ক নিরাপত্তা সংক্রান্ত তৃতীয় উচ্চস্তরীয় বিশ্ব সম্মেলনে ভারতের প্রতিনিধিত্ব করবেন। উল্লেখ করা যেতে পারে, সড়ক নিরাপত্তার ক্ষেত্রে সারা বিশ্ব জুড়ে যে লক্ষ্যমাত্রা স্থির হয়েছে তা ২০৩০ সালের মধ্যে পূরণ করার লক্ষ্যে এ ধরনের সম্মেলনের আয়োজন করা হয়ে থাকে। দু’দিনের এই সম্মেলনে সড়ক সুরক্ষা সম্পর্কিত নানা আন্তর্জাতিক বিষয় এবং নিরাপদ সড়ক ব্যবস্থা গড়ে তুলতে বিশ্ব সম্প্রদায়ের অঙ্গীকার নিয়ে আলোচনা হবে। রাষ্ট্রসঙ্ঘ আগামী এক দশকে অর্থাৎ, ২০৩০ সালের মধ্যে সড়ক দুর্ঘটনা কমানোর লক্ষ্যে যে কর্মপরিকল্পনা গ্রহণ করেছে তার ভবিষ্যৎ রূপরেখা প্রণয়নের লক্ষ্যে সম্মেলনে অংশগ্রহণকারী দেশগুলির নেতারা আলোচনা করবেন।
বিশ্ব ব্যাঙ্ক, বিশ্ব স্বাস্থ্য সংস্থা  ও অন্যান্য আন্তর্জাতিক সংগঠনের সহযোগিতায় স্টকহোমে এই সম্মেলন আয়োজন করা হয়েছে। এ ধরনের দ্বিতীয় সম্মেলনটি ২০১৫ সালে ব্রাজিলে অনুষ্ঠিত হয়েছিল। এবারের সম্মেলনের গুরুত্বপূর্ণ দিক হল সড়ক নিরাপত্তা ক্ষেত্রে যে সমস্ত দেশের বিশেষ অভিজ্ঞতা রয়েছে, তা অন্য দেশগুলির বিশেষজ্ঞদের সঙ্গে ভাগ করে নেওয়া। এছাড়া, বিশ্বের বিভিন্ন অঞ্চলে উদ্ভূত সমস্যাগুলির মোকাবিলায় সেরা পন্থাপদ্ধতি গ্রহণ করা নিয়েও বৈঠকে আলোচনা হবে।
অধিকাংশ উন্নয়নশীল দেশ বিশেষ করে, ভারত সহ দক্ষিণ এশিয়া ও দক্ষিণ-পূর্ব এশিয়া অঞ্চলের দেশগুলি দু’চাকার যানের মতো যানবাহনের সংখ্যাধিক্যের প্রেক্ষিতে যে সমস্ত সমস্যার মুখোমুখি হচ্ছে সম্মেলনে সে বিষয়ে জোর দেবে বলে মনে করা হচ্ছে। ২০১৫ সালে ব্রাজিলে আয়োজিত পথ নিরাপত্তা সংক্রান্ত দ্বিতীয় উচ্চস্তরীয় বিশ্ব সম্মেলনে ভারতের হয়ে শ্রী গড়করি ব্রাসিলিয়া ঘোষণাপত্রে স্বাক্ষর করেছিলেন। উদ্দেশ্য ছিল, সড়ক দুর্ঘটনায় মৃত্যুর সংখ্যা কমাতে আন্তর্জাতিক মহলের অঙ্গীকার গ্রহণ।
এবারের সম্মেলনে সুইডেনের রাজা কার্ল পঞ্চদশ গুস্তাফ প্রারম্ভিক অধিবেশনে অংশ নেবেন। এই অধিবেশনেই সে দেশের পরিকাঠামো মন্ত্রী টমাস এনরোথ স্টকহোম ঘোষণাপত্র পেশ করবেন। এছাড়া, স্টকহোম সফরকালে শ্রী গড়করি সে দেশের পরিকাঠামো মন্ত্রীর পাশাপাশি, বিদেশ মন্ত্রী আনা হলবার্গ, বাণিজ্য, শিল্প ও উদ্ভাবন বিষয়ক মন্ত্রী ইব্রাহিম বেলান সহ গ্রেট ব্রিটেনের সড়ক নিরাপত্তা সংক্রান্ত মন্ত্রীর সঙ্গেও দ্বিপাক্ষিক বৈঠকে মিলিত হবেন। বিশ্ব ব্যাঙ্কের দক্ষিণ এশিয়া বিষয়ক সহ-সভাপতির সঙ্গেও তাঁর বৈঠকের কর্মসূচি রয়েছে। দ্বিপাক্ষিক কর্মসূচির পাশাপাশি শ্রী গড়করি সুইডেন-ভারত পরিবহণ নিরাপত্তা ও উদ্ভাবন অংশীদারিত্ব বিষয়ক বৈঠকে অংশ নেবেন। এই বৈঠকে একাধিক সংস্থার মুখ্য কার্যনির্বাহী আধিকারিকরা  উপস্থিত থাকবেন বলে মনে করা হচ্ছে। এই উপলক্ষে সুইডেন ও ভারতীয় শিল্পপতিদের মধ্যে একাধিক চুক্তি স্বাক্ষরের সম্ভাবনা রয়েছে।
CG/CB/DM
(Visitor Counter : 103
প্রধানমন্ত্রীরদপ্তর
শ্রী ভিসাসোলি লোঙ্গুর প্রয়াণে প্রধানমন্ত্রীর শোক প্রকাশ
নতুন দিল্লি, ১২ই অক্টোবর, ২০২১
প্রধানমন্ত্রী শ্রী নরেন্দ্র মোদী শ্রী ভিসাসোলি লোঙ্গুর প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ শ্রী ভিসাসোলি লোঙ্গু ছিলেন কঠোর পরিশ্রমী যিনি নাগাল্যান্ডের উন্নয়নে এবং নাগা জনসাধারণের ক্ষমতায়নে নিজেকে উৎসর্গ করেছিলেন। বিজেপিকে নাগাল্যান্ডে শক্তিশালী করার জন্য তাঁর ভূমিকা অনস্বীকার্য। তাঁর প্রয়াণে আমি শোকাহত। শ্রী লোঙ্গুর পরিবার পরিজন ও সমর্থকদের সমবেদনা জানাই। তাঁর আত্মার শান্তি কামনা করি ।“
CG/CB/SFS
(
প্রধানমন্ত্রীরদপ্তর
প্রধানমন্ত্রী অন্ধ্রপ্রদেশের মঙ্গলাগিরি এইমস-এর সাফল্যের প্রশংসা করেছেন
নয়াদিল্লি, ৫ এপ্রিল, ২০২৩
প্রধানমন্ত্রী শ্রী নরেন্দ্র মোদী অন্ধ্রপ্রদেশের মঙ্গলাগিরি এইমস-এর প্রশংসা করেছেন বহির্বিভাগে রোগীর সংখ্যা ১০ লক্ষ ছাড়ানোয়। শ্রী মোদী আরও জানিয়েছেন যে তাঁর সাম্প্রতিক একটি ‘মন কি বাত’ অনুষ্ঠানে তিনি এই বিষয়টি নিয়ে আলোচনা করেছেন, কথা বলেছেন একজন চিকিৎসক এবং এমন একজনের সঙ্গে যিনি এই টেলি-কনসাল্টেশন থেকে উপকৃত হয়েছেন।
অন্ধ্রপ্রদেশের মঙ্গলাগিরি এইমস-এর বহির্বিভাগে ১০ লক্ষ রোগীকে চিকিৎসা পরিষেবা প্রদান সংক্রান্ত এক ট্যুইটের জবাবে প্রধানমন্ত্রী ট্যুইট করে বলেছেন :
“ঐ প্রতিষ্ঠানের পক্ষে এটি বড় সাফল্য। সাম্প্রতিক একটি ‘মন কি বাত’ অনুষ্ঠান আমি এই বিষয়টি নিয়ে আলোচনা করেছি। আমি কথা বলেছি একজন চিকিৎসক এবং এমন একজনের সঙ্গে যিনি টেলি-কনসাল্টেশন থেকে উপকৃত হয়েছেন।”
(PG/AP/DM
কেন্দ্রীয়মন্ত্রিসভা
ন্যাশনাল কোম্পানি আইন অ্যাপিলেট ট্রাইব্যুনালে অতিরিক্ত তিনটি বিচার বিভাগীয় সদস্য এবং সমসংখ্যক টেকনিক্যাল সদস্য পদ তৈরিতে মন্ত্রিসভার মঞ্জুরি
নয়াদিল্লি, ২৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ন্যাশনাল কোম্পানি আইন অ্যাপিলেট ট্রাইব্যুনালে অতিরিক্ত তিনটি বিচার বিভাগীয় সদস্য এবং সমসংখ্যক টেকনিক্যাল বা কারিগরি সদস্য পদ তৈরিতে অনুমতি মিলেছে।
এই সদস্য পদগুলি হবে লেবেল ১৭ অনুযায়ী তৈরি করা হবে। প্রতিটি পদের ক্ষেত্রে যাবতীয় ভাতা সহ মূল বেতন হবে ২ লক্ষ ২৫ হাজার টাকা। এই পদগুলিতে বেতন খাতে বার্ষিক খরচ দাঁড়াবে ২ কোটি ২৭ লক্ষ ৮২ হাজার ৯৬ টাকা। নতুন এই পদগুলি সৃষ্টির ফলে নির্দিষ্ট সময়সীমার মধ্যে মামলার নিষ্পত্তি সুনিশ্চিত হবে। একই সঙ্গে ২০১৭’র অর্থ আইন ও কোম্পানি আইন অনুযায়ী ন্যাশনাল কোম্পানি আইন অ্যাপিলেট কর্তৃপক্ষকে যে অধিকার দেওয়া হয়েছে, তা সুষ্ঠুভাবে মেনে চলা সম্ভব হবে।
CG/BD/SB
(Visitor Counter : 72
প্রতিরক্ষামন্ত্রক
প্রতিরক্ষা মন্ত্রকের কর্মীরা একদিনের বেতন প্রধানমন্ত্রীর ত্রাণ তহবিলে দান করবেন, যার পরিমাণ ৫০০ কোটি টাকা বলে আশা করা হচ্ছে
নতুন দিল্লি, ২৯ মার্চ ২০২০
কোভিড-১৯ মোকাবিলায় প্রধানমন্ত্রীর ত্রাণ তহবিলে, প্রতিরক্ষা মন্ত্রকের কর্মীদের একদিনের বেতন দান করার বিষয়টি অনুমোদন করেছেন প্রতিরক্ষামন্ত্রী রাজনাথ সিং।
প্রতিরক্ষা মন্ত্রক, সামগ্রিকভাবে সেনা, নৌ, বিমানবাহিনী, প্রতিরক্ষা পিএসইউ সহ বিভিন্ন শাখার কর্মীরা এই তহবিলে প্রায় ৫০০ কোটি টাকা ত্রানসাহায্য দেবেন বলে আশা করা হচ্ছে ।
কর্মীদের দান পুরোপুরি স্বেচ্ছাকৃত এবং যারা এর বাইরে থাকতে চান তাদেরকে অব্যাহতি দেওয়া হবে।
(CG/TG
প্রধানমন্ত্রীরদপ্তর
প্রধানমন্ত্রী সকলকে শ্রী অন্নকে জীবনের অঙ্গ করে নেওয়ার আবেদন জানিয়েছেন
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী জিরোধা-র প্রতিষ্ঠাতা এবং সিইও নীতিন কামাথ-এর একটি ট্যুইটের জবাব দিয়েছেন যেখানে নীতিন কামাথ জানিয়েছেন যে তিনি তাঁর খাবারে মিলেটকে যোগ করেছেন।
নীতিন কামাথের ট্যুইটের জবাবে প্রধানমন্ত্রী বলেছেন :
“ভালো লাগল পড়ে! আসুন, আমরা সকলে শ্রী অন্নকে আমাদের জীবনের অঙ্গ করে নিই।”
PG/AP/DM/
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৫ কোটি ৬১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৯৯ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২০ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,৪৫,৬১,৫১,৭১৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭,৯৯,৮০,৫৫৬টি টিকার ডোজ আছে।
CG/SS/SB
(Visitor Counter : 105
কেন্দ্রীয়মন্ত্রিসভা
জাতীয় বিনিয়োগ ও পরিকাঠামো তহবিলে ৬ হাজার কোটি টাকা যোগানের প্রস্তাবে কেন্দ্রীয় মন্ত্রিসভার অনুমোদন
নতুন দিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদির পৌরহিত্যে আজ মন্ত্রিসভার বৈঠকে জাতীয় বিনিয়োগ ও পরিকাঠামো তহবিলে ৬ হাজার কোটি টাকা যোগানের প্রস্তাবে কেন্দ্রীয় মন্ত্রিসভা অনুমোদন দিয়েছে।
এর পাশাপাশি জাতীয় বিনিয়োগ ও পরিকাঠামো উন্নয়ন তহবিল এন আই আই এফ ইকুইটির মাধ্যমে ৬ হাজার কোটি টাকা সংগ্রহ করবে। এছাড়া বাজারে বন্ড ছেড়ে এক লক্ষ কোটি টাকা আনা হবে। সর্বমোট ১ লক্ষ ১০ হাজার কোটি টাকার তহবিল গড়ে তোলা হবে। যা আগামী পাঁচ বছর বিভিন্ন সেক্টরে পরিকাঠামোগত উন্নয়নে কাজে লাগানো হবে।
প্রধানমন্ত্রীরদপ্তর
মৌলানা আজাদের জন্মবার্ষিকীতে প্রধানমন্ত্রীর শ্রদ্ধা নিবেদন
নয়াদিল্লি, ১১ নভেম্বর ২০২২
প্রধানমন্ত্রী শ্রী নরেন্দ্র মোদী মৌলানা আজাদকে তাঁর জন্মবার্ষিকীতে শ্রদ্ধা জানিয়েছেন। স্বাধীনতা সংগ্রামে যোগদান এবং শিক্ষার প্রসারে তাঁর গুরুত্বপূর্ণ ভূমিকা পালনের কথাও প্রধানমন্ত্রী স্মরণ করেছেন।
এক ট্যুইট বার্তায় প্রধানমন্ত্রী বলেছেন :
“মৌলানা আজাদের জন্মবার্ষিকীতে তাঁকে স্মরণ করি। বিদ্বান এই মানুষটি তাঁর বৌদ্ধিক কৌশলের জন্য সর্বদা স্মরণীয় হয়ে থাকবেন। তিনি আমাদের স্বাধীনতা আন্দোলনের পুরোভাগে ছিলেন এবং সকলের মধ্যে আন্দোলনের ভাবধারা সঞ্চারিত করেছিলেন। শিক্ষার প্রসারেও তাঁর গুরুত্বপূর্ণ ভূমিকা ছিল।”
(PG/CB/DM
প্রধানমন্ত্রীরদপ্তর
স্বাধীনতা দিবসে মহাত্মা গান্ধী'র প্রতি শ্রদ্ধার্ঘ্য প্রধানমন্ত্রী'র
নতুন দিল্লি,১৫ আগস্ট, ২০২১
স্বাধীনতা দিবসে রাজঘাটে জাতির জনককে শ্রদ্ধা জানিয়েছেন প্রধানমন্ত্রী নরেন্দ্র মোদী।
এক ট্যুইটে প্রধানমন্ত্রী জানিয়েছেন,
“রাজঘাটে মহাত্মা গান্ধীকে শ্রদ্ধা জানিয়েছি।মানুষের আকাঙ্ক্ষা পূরণের লক্ষ্যে কাজ করার সময় তাঁর চিন্তা ও আদর্শ আমাদের পথ দেখায়। ”
CG/SS
(
স্বাস্থ্যওপরিবারকল্যাণমন্ত্রক
পশ্চিমবঙ্গ সহ তেলেঙ্গানা, মহারাষ্ট্র, ছত্তিশগড়, মধ্যপ্রদেশ, গুজরাট, পাঞ্জাব এবং জম্মু ও কাশ্মীরে কোভিড আক্রান্তের ঘটনা বৃদ্ধি পাওয়ায় পরিস্থিতি পর্যালোচনা করেছেন ক্যাবিনেট সচিব
নয়াদিল্লী, ২৭ ফেব্রুয়ারি, ২০২১
ক্যাবিনেট সচিব শ্রী রাজীব গৌবা ভিডিও কনফারেন্সের মাধ্যমে পশ্চিমবঙ্গ সহ মহারাষ্ট্র, পাঞ্জাব, গুজরাট, মধ্যপ্রদেশ, ছত্তিশগড়, তেলেঙ্গানা এবং জম্মু ও কাশ্মীরের মুখ্য সচিবদের সঙ্গে এক উচ্চপর্যায়ের বৈঠকে কোভিড পরিস্থিতি পর্যালোচনা করেছেন। এই রাজ্য ও কেন্দ্রশাসিত অঞ্চলগুলিতে গত সপ্তাহে আক্রান্তের সংখ্যায় বৃদ্ধির প্রবণতা লক্ষ্য করা গেছে। বৈঠকে কোভিড-১৯ সংক্রমণ শৃঙ্খল প্রতিরোধ, উপযুক্ত রণকৌশল গ্রহণের মতো বিষয়গুলি নিয়ে আলোচনা হয়। এই পর্যালোচনা বৈঠকে রাজ্য ও কেন্দ্রশাসিত অঞ্চলগুলির মুখ্য সচিবরা ছাড়াও স্বাস্থ্য বিশেষজ্ঞ, আইসিএমআই-এর মহানির্দেশক, নীতি আয়োগের সদস্য এবং স্বরাষ্ট্র মন্ত্রকের প্রতিনিধিরা অংশ নেন।
উল্লেখ করা যেতে পারে গত ২৪ ঘন্টায় মহারাষ্ট্র, কেরালা, পাঞ্জাব, কর্ণাটক, তামিলনাড়ু ও গুজরাটে নতুন করে আক্রান্তের সংখ্যায় বৃদ্ধি ঘটেছে। মহারাষ্ট্রে একদিনেই ৮ হাজার ৩০০ জনের বেশি আক্রান্ত হয়েছেন। কেরালায় আক্রান্তের সংখ্যা ৩ হাজার ৬৭১। মহারাষ্ট্রে গত ২ সপ্তাহে নতুন করে আক্রান্তের সংখ্যা ১৪ই ফেব্রুয়ারি ৩৪ হাজার ৪৪৯ থেকে বেড়ে বর্তমানে ৬৮ হাজার ৮১০ হয়েছে।
পর্যালোচনা বৈঠকে ওই ৬টি রাজ্যে বর্তমান কোভিড-১৯ পরিস্থিতি সম্পর্কে বিস্তাতির বিবরন পেশ করা হয়। সেই অনুযায়ী রাজ্যগুলিকে যে সমস্ত জেলায় আক্রান্তের সংখ্যা বেশি সেখানে নমুনা পরীক্ষার হার আরও বাড়ানোর ওপর গুরুত্ব দেওয়া হয়। বৈঠকে মুখ্য সচিবরা নিজ নিজ রাজ্যের বর্তমান পরিস্থিতি সম্পর্কে ক্যাবিনেট সচিবকে অবহিত করেন এবং সাম্প্রতিক আক্রান্তের ঘটনা বৃদ্ধি পাওয়ার প্রেক্ষিতে কি ধরণের ব্যবস্থা গ্রহণ করা হয়েছে সে সম্পর্কেও জানান।
ক্যাবিনেট সচিব রাজ্যগুলিকে সংক্রমণ প্রতিরোধে আরও কড়া নজরদারি চালিয়ে যাওয়ার প্রয়োজনীয়তার কথা স্মরণ করিয়ে দেন। কোনওরকম শৈথিল্য না দেখিয়ে কোভিড আদর্শ আচরণ বলবৎ করার পরামর্শ দেওয়া হয় রাজ্যগুলিকে। বৈঠকে বলা হয় যেসমস্ত জেলায় নমুনা পরীক্ষার হার হ্রাস পেয়েছে সেখানে অবিলম্বে পরীক্ষার হার বাড়াতে। আরটি-পিসিআর পদ্ধতিতে নমুনা পরীক্ষার ওপর গুরুত্ব দেওয়া হয়। যেসমস্ত জেলায় আক্রান্তের ঘটনা বেশি সেখানে নজরদারি আরও বাড়ানোর কথা বলা হয়। নতুন প্রজাতির ভাইরাস সংক্রমণ সম্পর্কে আরও সতর্ক হওয়ার পরামর্শ দিয়ে রাজ্যগুলিকে দ্রুত সংক্রমণ উৎসস্থল চিহ্নিত করে পরিস্থিতি নিয়ন্ত্রণে আনার গুরুত্বের কথা বলা হয়। এছাড়াও যেসমস্ত জেলায় আক্রান্তের ঘটনা বেশি সেখানে অগ্রাধিকারের ভিত্তিতে টিকাকরণের পাশাপাশি কোভিড আদর্শ আচরণ মেনে চলার এবং সামাজিক দূরত্ব বিধিগুলি আরও কঠোরভাবে বলবত করার জন্য রাজ্যগুলিকে পরামর্শ দেওয়া হয়।
প্রধানমন্ত্রীরদপ্তর
নভরোজ উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২০ মার্চ, ২০২০
প্রধানমন্ত্রী শ্রী নরেন্দ্র মোদী নভরোজ উপলক্ষে দেশবাসীকে শুভেচ্ছা জানিয়েছেন।
এক বার্তায় তিনি বলেছেন “নভরোজ মুবারক! আমি প্রার্থনা করি আগামী বছর খুশি ও সমৃদ্ধিতে ভরে উঠুক। প্রত্যেকে সুস্থ থাকুন এবং তাঁদের প্রত্যাশা পূরণ হোক।”
CG/BD/DM
(Visitor Counter : 46
ক্ষুদ্র, অতিক্ষুদ্রওমাঝারিশিল্পমন্ত্রক
আধাসামরিক বাহিনীর জন্য কেভিআইসি ১.৯১ খাদির মাদুর সরবরাহ করবে
নতুন দিল্লি, ১৩ অগাস্ট, ২০২১
খাদি ও গ্রামীণ শিল্পোদ্যোগ কমিশন  আধাসামরিক বাহিনীর জন্য ১০ কোটি টাকা মূল্যের ১.৯১ লক্ষ খাদি তুলোর মাদুর সরবরাহের বরাত পেয়েছে । ইন্দো-তিব্বত সীমান্ত পুলিশ  থেকে এই বরাত পাওয়া গেছে । চলতি বছরের ৬ জানুয়ারী এই বরাতের বিষয়ে কেভিআইসি এবং আইটিবিপি-র মধ্যে একটি চুক্তি স্বাক্ষরিত হয়েছিল ।
স্বরাষ্ট্র মন্ত্রী কেন্দ্রীয় পুলিশ বাহিনীতে স্বদেশী জিনিস ব্যবহারের বিষয়ে উৎসাহ যোগানোর পর বাহিনীতে স্বদেশী পণ্য ব্যবহারের বিষয়ে নির্দেশ দেওয়া হয় । সেই অনুসারে কেভিআইসি ১.৯ মিটার দীর্ঘ এবং ১.০৭ মিটার চওড়া নীল রঙের মাদুর সরবরাহ করবে। এই তুলোর মাদুর উত্তরপ্রদেশ, হরিয়ানা, রাজস্থান এবং পাঞ্জাবে খাদি প্রতিষ্ঠানে উৎপাদিত হবে । এই বরাত পাওয়ার ফলে খাদিতে অতিরিক্ত ১.৭৫ লক্ষ কর্মদিবস তৈরি হয়েছে । এই প্রথম কেভিআইসি আধাসামরিক বাহিনীতে এই ধরণের সামগ্রী সরবরাহ করছে ।
১.৯১ লক্ষ মাদুরের মধ্যে আইটিবিপি-কে ৫১ হাজার, বিএসএফ-কে ৫৯,৫০০, সিআইএসএফ-কে ৪২,৭০০ এবং এসএসবি-কে ৩৭,৭০০ টি সরবরাহ করা হবে । চলতি বছরের নভেম্বরের মধ্যে এই কাজ সম্পন্ন করা হবে ।
কেভিআইসি-র চেয়ারম্যান শ্রী বিনয় কুমার সাক্সেনা জানিয়েছেন, আইটিবিপি-র এই বরাত পাওয়ার ফলে কেভিআইসি-তে অতিরিক্ত কর্মদিবস সৃষ্টি হওয়ার পাশাপাশি খাদির জনপ্রিয়তাও প্রসার লাভ করেছে । তিনি বলেন, কেভিআইসি নিয়মিত ভাবে বাহিনীতে প্রচুর পরিমাণে কাচ্চিঘানি সরষের তেল সরবরাহ করা হচ্ছে ।
CG/SS/RAB
(Visitor Counter : 101
নারীওশিশুবিকাশমন্ত্রক
শ্রীমতি স্মৃতি জুবিন ইরানী শিশু শ্রমের বিরুদ্ধে পেনসিল পোর্টাল অথবা চাইল্ডলাইন-1098তে তৎক্ষণাৎ অভিযোগ জানানোর জন্য নাগরিকদের কাছে অনুরোধ জানিয়েছেন
নয়াদিল্লী, ১২ জুন, ২০২১
কেন্দ্রীয় নারী ও শিশু কল্যাণ এবং বস্ত্র দপ্তরের মন্ত্রী শ্রীমতি স্মৃতি জুবিন ইরানী শিশু শ্রমের বিরুদ্ধে পেনসিল পোর্টাল অথবা চাইল্ড লাইন-1098তে তৎক্ষণাৎ অভিযোগ জানানোর জন্য নাগরিকদের কাছে অনুরোধ জানিয়েছেন। বিশ্ব শিশু শ্রম বিরোধী দিবস উপলক্ষ্যে আজ এক ট্যুইট বার্তায় শ্রীমতি ইরানী জানিয়েছেন, ‘প্রতিটি শিশুর লেখাপড়া এবং সুখী শৈশবের অধিকার রয়ছে। বিশ্ব শিশু শ্রম বিরোধী দিবসে আসুন আমরা শিশু শ্রমের বিরুদ্ধে লড়াইয়ে প্রতিশ্রুতিবদ্ধ হই। সাধারণ মানুষের অংশগ্রহণের সঙ্গে আমরা আমাদের শিশুদের প্রাপ্য শৈশব সুনিশ্চিত করতে পারি’।
ট্যুইটে তিনি আরও জানান, ‘আমি প্রত্যেক নাগরিককে পেনসিন পোর্টাল https://pencil.gov.in/ অথবা চাইল্ড লাইন-1098এ ফোন করে শিশু শ্রমের বিরুদ্ধে অভিযোগ জানানোর জন্য আবেদন জানাচ্ছি। কারণ... আমরা আমাদের জাতির ভবিষ্যৎ শিশুদের কাছে ঋণী’।
প্রতি বছর ১২ জুন দিনটি বিশ্বজুড়ে শিশু শ্রম বিরোধী দিবস হিসেবে উদযাপন করা হয়। আন্তর্জাতিক শ্রম সংগঠন ২০০২ সালে বিশ্ব শিশু শ্রম বিরোধী দিবসের সূচনা করে। শিশু শ্রমের বিরুদ্ধে সারা বিশ্ববাসীকে তুলতে এবং এর বিরুদ্ধে কার্যকরী পদক্ষেপ ও শিশু শ্রম নির্মূলের উদ্দেশ্যে এই দিনটি উদযাপন করা হয়।
CG/SS /NS
(Visitor Counter : 163